text: Blinde passagerer afsløret
  27 april 2013 kl. 10.20
  15 albanske mænd blev opdaget, inden de containere, de havde gemt sig i, blev kørt om bord på Englandsbåden.
  Syd- og Sønderjyllands politi har i morges anholdt 15 albanske mænd, der havde gemt sig i lastvognscontainere på havnen i Esbjerg med henblik på at komme til England.
  De er nu alle sigtet for ulovlig indtrængen og for at omgå paskontrollen, fortæller vagtchef Ivan Gohr Jensen.
  Mændene blev opdaget lørdag morgen klokken 8.20, inden de to containerne, som de lå i, var kommet om bord på færgen.
  Esbjerg er ydre grænse i det europæiske Schengen-område, som Storbritannien ikke er med i.
  De 15 albanere skal nu alle afhøres af politiet, der skal finde ud af, om nogle af dem har lovligt ophold i Danmark.
  Politiet kan endnu ikke sige noget om, hvorvidt der er tale om en sag om organiseret menneskesmugling.
  - Men det er næppe tilfældigt, at 15 personer samles på havnen i Esbjerg, siger Ivan Gohr Jensen.
  Mere i TV SYD Nyheder i aften kl. 19.30.
  